รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพออกประกาศฯ เรื่อง พนักงานเก็บค่าโดยสารรถปรับอากาศ สาย 73 ติดเชื้อไวรัส COVID-19
วันอาทิตย์ที่ 25 เมษายน 2564
องค์การขนส่งมวลชนกรุงเทพออกประกาศฯ เรื่อง พนักงานเก็บค่าโดยสารรถปรับอากาศ สาย 73 ติดเชื้อไวรัส COVID-19
องค์การขนส่งมวลชนกรุงเทพออกประกาศคณะทํางานศูนย์ปฏิบัติการภาวะฉุกเฉินโรคติดเชื้อไวรัส COVID-19 เรื่อง พนักงานเก็บค่าโดยสารรถปรับอากาศ สาย 73 ติดเชื้อไวรัส COVID-19
องค์การขนส่งมวลชนกรุงเทพออกประกาศคณะทํางานศูนย์ปฏิบัติการภาวะฉุกเฉินโรคติดเชื้อไวรัส COVID-19 เรื่อง พนักงานเก็บค่าโดยสารรถปรับอากาศ สาย 73 ติดเชื้อไวรัส COVID-19
คณะทํางานศูนย์ปฏิบัติการภาวะฉุกเฉินโรคติดเชื้อไวรัส COVID-19 องค์การขนส่งมวลชนกรุงเทพ (ขสมก.) กระทรวงคมนาคม ระบุว่า ตลอดระยะเวลาการแพร่ระบาดของโรคติดเชื้อไวรัส COVID-19 ขสมก. ได้ดําเนินการตามมาตรการป้องกันการแพร่ระบาดของโรคตามแนวทางปฏิบัติการป้องกันของกรมควบคุมโรค กระทรวงสาธารณสุข อย่างเคร่งครัดมาโดยตลอด
ขสมก. ขออภัยที่ต้องแจ้งให้ทราบว่า เมื่อวันที่ 23 เมษายน 2564 เวลา 13.30 น. พนักงานเก็บค่าโดยสารรถปรับอากาศ สาย 73 เพศหญิง อายุ 33 ปี ได้เข้ารับการตรวจหาเชื้อไวรัส COVID-19 ณ ศูนย์การแพทย์กาญจนาภิเษก คณะแพทยศาสตร์มหาวิทยาลัยมหิดล ต่อมาเมื่อเวลา 20.30 น. เจ้าหน้าที่ศูนย์ฯ ได้แจ้งให้ทราบว่าพนักงานคนดังกล่าวเป็นผู้ติดเชื้อฯ จึงให้พนักงานรออยู่ที่บ้าน โดยจะนํารถพยาบาลมารับพนักงานไปรักษาตัวที่ศูนย์การแพทย์กาญจนาภิเษก คณะแพทยศาสตร์ มหาวิทยาลัยมหิดล ในวันที่ 24 เมษายน 2564
ขสมก. ได้รับทราบข้อมูลดังกล่าว จากผู้อํานวยการเขตการเดินรถที่ 8 จึงได้ดําเนินการตามมาตรการป้องกันการแพร่ระบาดของโรคติดเชื้อไวรัส COVID-19 ดังนี้
1. ขสมก. ได้มีการแจ้งกรมควบคุมโรค กระทรวงสาธารณสุข เพื่อแจ้งรายละเอียดผู้ติดเชื้อไวรัส COVID-19 (ตามแนวทางปฏิบัติกรณีพบผู้ติดเชื้อฯ) โดยได้ประสานเจ้าหน้าที่สํานักงานสาธารณสุข
2. พนักงานผู้ติดเชื้อได้ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด โดยสวมหน้ากากอนามัยตลอดเวลาขณะปฏิบัติหน้าที่บนรถโดยสารและล้างมือด้วยเจลแอลกอฮอล์ รวมทั้งตรวจวัดอุณหภูมิร่างกาย ก่อนปฏิบัติหน้าที่ทุกครั้ง ซึ่งอุณหภูมิร่างกายของพนักงาน ตั้งแต่วันที่ 13 - 22 เมษายน 2564 อยู่ที่ 36.5 องศาเซลเซียส โดยไทม์ไลน์ของพนักงานสรุปได้ ดังนี้
- วันที่ 13 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 05.00 - 11.45 น. หลังเลิกงานได้กลับที่พักอาศัยทันที
- วันที่ 14 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 05.00 - 11.40 น. หลังเลิกงานได้กลับที่พักอาศัยทันที
- วันที่ 15 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67030 ตั้งแต่เวลา 04.30 - 11.20 น. หลังเลิกงานได้กลับที่พักอาศัยทันที
- วันที่ 16 เมษายน 2564 วันหยุดประจําสัปดาห์ เมื่อเวลา 08.30 น. ได้เดินทางไปพบแพทย์ ณ คลินิกที่ตั้งอยู่บริเวณซอยอินทามระ 18 ต่อมาเวลา 09.00 น. ได้นั่งวินรถจักรยานยนต์รับจ้างบริเวณซอยอินทามระ 16 ไปกรมการขนส่งทางบก (จตุจักร) เพื่อต่อใบอนุญาตเป็นพนักงานเก็บค่าโดยสาร และเดินทางกลับที่พักอาศัย ในเวลา 10.00 น. ระหว่างทางได้แวะซื้อกาแฟที่ร้านอเมซอน สาขาบิ๊กซีสะพานควาย
- วันที่ 17 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 07.15 - 15.25 น. หลังเลิกงานได้กลับที่พักอาศัยทันที
- วันที่ 18 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67119 ตั้งแต่เวลา 05.45 - 12.30 น. หลังเลิกงานได้กลับที่พักอาศัยทันที
- วันที่ 19 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 04.40 - 12.25 น. หลังเลิกงานได้กลับที่พักอาศัยทันที
- วันที่ 20 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 04.40 - 11.30 น. หลังเลิกงานได้กลับที่พักอาศัยทันที
- วันที่ 21 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 04.30 - 10.40 น. หลังเลิกงานได้กลับที่พักอาศัยทันที
- วันที่ 21 เมษายน 2564 เวลา 14.30 น. ได้รับแจ้งจากเจ้าหน้าที่โรงพยาบาลรามาธิบดีจักรีนฤบดินทร์ว่าเป็นผู้ติดเชื้อ โดยเจ้าหน้าที่ให้พนักงานรอรถพยาบาลไปรับที่บ้านในวันรุ่งขึ้น
- วันที่ 22 เมษายน 2564 ปฏิบัติหน้าที่บนรถโดยสารปรับอากาศ สาย 73 หมายเลข 8 - 67043 ตั้งแต่เวลา 04.10 - 11.10 น. หลังเลิกงานได้กลับที่พักอาศัยทันที ต่อมาเวลา 19.00 น. เจ้าหน้าที่ศูนย์การแพทย์กาญจนาภิเษก คณะแพทยศาสตร์ มหาวิทยาลัยมหิดล แจ้งว่ามารดาของพนักงานเป็นผู้ติดเชื้อฯ
- วันที่ 23 เมษายน 2564 เป็นวันหยุดประจําสัปดาห์ เมื่อเวลา 13.30 น. ได้เดินทางไปที่ศูนย์การแพทย์กาญจนาภิเษก คณะแพทยศาสตร์ มหาวิทยาลัยมหิดล เพื่อตรวจหาเชื้อไวรัส COVID-19 และเดินทางกลับที่พักอาศัยในเวลา 16.00 น. ต่อมาเวลา 20.30 น. เจ้าหน้าที่ศูนย์ฯ ได้แจ้งให้ทราบว่าพนักงานเป็นผู้ติดเชื้อฯ จึงให้พนักงานรออยู่ที่บ้าน โดยจะนํารถพยาบาลมารับพนักงานไปรักษาตัวที่ศูนย์ฯ ในวันที่ 24 เมษายน 2564
- วันที่ 24 เมษายน 2564 เจ้าหน้าที่ศูนย์ฯ ได้นํารถพยาบาลมารับพนักงานไปทําการรักษา ในเวลา 13.00 น.
3. เมื่อพนักงานขับรถโดยสารนํารถกลับเข้าอู่ในแต่ละรอบ จะมีการฉีดพ่นทําความสะอาดภายในรถโดยสารทันทีด้วยผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% จึงมั่นใจได้ว่ารถโดยสารของ ขสมก. มีความสะอาด ปลอดภัยจากเชื้อไวรัส COVID-19 นอกจากนี้ ขสมก. ได้พักการใช้งานรถโดยสารปรับอากาศ สาย 73 จํานวน 3 คัน ที่พนักงานผู้ติดเชื้อได้ปฏิบัติหน้าที่ ได้แก่ รถโดยสาร หมายเลข 8 - 67043 8 - 67030 และ 8 - 67119 เป็นระยะเวลา 3 วัน เพื่อทําการฉีดพ่น ทําความสะอาดฆ่าเชื้อโรคภายในรถ รวมถึงอู่จอดรถและท่าปล่อยรถโดยสาร
4. ขสมก. ได้มีการตรวจสอบ พบว่าพนักงานขับรถโดยสาร จํานวน 1 คน ปฏิบัติหน้าที่บนรถโดยสารคันเดียวกับพนักงานผู้ติดเชื้อฯ จึงให้พนักงานขับรถโดยสารดังกล่าวหยุดงานไปพบแพทย์ เพื่อตรวจหาเชื้อไวรัส COVID-19 หากได้ผลเป็นประการใดจะแจ้งให้ทราบต่อไป
ทั้งนี้ ขสมก. ได้ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 อย่างเคร่งครัด ได้แก่ การสวมใส่หน้ากากอนามัยตลอดเวลาขณะปฏิบัติหน้าที่บนรถโดยสาร การล้างทําความสะอาดมือด้วยเจลแอลกอฮอล์ การฉีดพ่นทําความสะอาดภายในรถโดยสารด้วยแอลกอฮอล์ ทั้งก่อนและหลังนํารถออกวิ่งให้บริการ เพื่อสร้างความมั่นใจให้กับประชาชนในการเดินทาง